Yhdistynyt kuningaskunta
Vuodesta 1801, jolloin Irlanti tuli osaksi kuningaskuntaa, vuoteen 1921, jolloin Irlanti itsenäistyi, valtion nimenä oli Ison-Britannian ja Irlannin yhdistynyt kuningaskunta. Tämän edeltäjänä oli Ison-Britannian kuningaskunta, joka muodostui vuonna 1707 Englannin ja Skotlannin kuningaskuntien yhdistyessä.
Bank of England
Pankki perustettiin vuonna 1694. Samaan aikaan perustettiin Skotlantiin Bank of Scotland, joka edelleen painaa omia seteleitään. Vuonna 1844 punta sidottiin kultaan ja pankki sai yksinoikeuden painaa seteleitä (aiemmin seteleitä painaneet pankit saivat edelleen jakaa niitä). Pankki kansallistettiin 1946.